
ACTA SEDIS 


COMMENTARIUM OFFICIALE 


ACTA PII PP. X 


LITTERAE ENCYCLICAE. 


AD ARCHIEPISCOPOS ET EPISCOPOS AMERICAE LATINAE 
DE MISERA INDORUM CONDITIONE SUBLEVANDA. 


PIUS PP. X 


VENERABILES FRATRES SALUTEM ET APOSTOLICAM BENEDICTIONEM. 


Lacrimabili statu Indorum ex inferiori America vehementer 
commotus, decessor Noster illustris, Benedictus XIV gravissime 
eorum causam egit, ut nostis, in Litteris Immensa Pastorum, 
die xx11 mensis decembris anno mpccx.1 datis; et quia, quae 
ille deploravit scribendo, ea fere sunt etiam Nobis multis locis 
deploranda, idcirco ad earum Litterarum memoriam sollicite 
Nos animos vestros revocamus. Ibi enim cum alia, tum haec 
conqueritur Benedictus, etsi diu multumque apostolica Sedes 
relevandae horum afflictae fortunae studuisset, esse tamen 
etiamtum « homines orthodoxae Fidei cultores, qui veluti cari- 
« tatis in cordibus nostris per Spiritum Sanctum diffusae sen- 
«suum penitus obliti, miseros Indos non solum Fidei luce 
« carentes, verum etiam sacro regenerationis lavacro ablutos, 
« aut in servitutem redigere, aut veluti mancipia aliis vendere, 
« aut eos bonis privare, eaque inhumanitate cum iisdem agere 
« praesumant, ut ab amplectenda Christi fide potissimum aver- 

« tantur, et ad odio habendam maximopere obfirmentur ». — 
Harum quidem indignitatum ea quae est pessima, id est servitus 
proprii nominis, paullatim postea, Dei miserentis munere, de 
medio pulsa est: ad eamque in Brasilia aliisque regionibus pu- 
blice abolendam multum contulit materna Ecclesiae instantia 
apud egregios viros qui eas Respublicas gubernabant. Ac liben- 
ter fatemur, nisi multa et magna rerum et locorum impedi- 
menta obstitissent, eorum consilia longe meliores exitus habi- 
tura fuisse. Tametsi igitur pro Indis aliquid est actum, tamen 
multo plus est quod superest. Equidem cum scelera et maleficia 
reputamus, quae in eos adhuc admitti solent, sane horremus 
animo summaque calamitosi generis miseratione afficimur. Nam 
quid tam crudele tamque barbarum, quam levissimas saepe ob 
causas nec raro ex mera libidine saeviendi, aut flagris homines 
laminisque ardentibus caedere; aut repentina oppressos vi, ad 
centenos, ad millenos, una occidione perimere; aut pagos vicos- 
que vastare ad internecionem indigenarum: quorum quidem non- 
nullas tribus accepimus his paucis annis prope esse deletas? Ad 
animos adeo efferandos plurimum sane valet cupiditas lucri; 
sed non paullum quoque valet caeli natura regionumque situs. 
Etenim, cum subiecta ea loca sint austro aestuoso, qui, languore 
quodam venis immisso, nervos virtutis tamquam elidit; cumque 
a consuetudine Religionis, a vigilantia Reipublicae, ab ipsa pro- 
pemodum civili consortione procul absint, facile fit, ut, si qui non 
perditis moribus illuc advenerint, brevi tamen depravari inci- 
piant, ac deinceps, effractis officii iurisque repagulis, ad omnes 
immanitates vitiorum delabantur. Nec vero ab istis sexus aeta- 
tisve imbecillitati parcitur: quin imo pudet referre eorum in 
conquirendis mercandisque feminis et pueris flagitia atque faci- 
nora; quibus postrema ethnicae turpitudinis exempla vinci 
verissime dixeris. — Nos equidem aliquandiu, cum de his rebus 
rumores afferrentur, dubitavimus tantae atrocitati factorum 
adiungere fidem: adeo incredibilia videbantur. Sed postquam 
a locupletissimis testibus, hoc est, a plerisque vestrum, vene- 
rabiles Fratres, a Delegatis Sedis apostolicae, a missionalibus 

aliisque viris fide prorsus dignis certiores facti sumus, iam non 
licet Nobis hic de rerum veritate ullum habere dubium. — Iam 
dudum igitur in ea cogitatione defixi, ut, quantum est in Nobis, 
nitamur tantis mederi malis, prece humili ac supplici petimus 
a Deo, velit benignus opportunam aliquam demonstrare Nobis 
viam medendi. Ipse autem, qui Conditor Redemptorque aman- 
tissimus est omnium hominum, cum mentem Nobis iniecerit 
elaborandi pro salute Indorum, tum certo dabit quae proposito 
conducant. Interim vero illud Nos valde consolatur, quod qui 
istas Respublicas gerunt, omni ope student insignem hanc igno- 
miniam et maculam a suis Civitatibus depellere: de quo qui- 
dem studio laudare eos et probare haud satis possumus. Quam- 
quam in iis regionibus, ut sunt procul ab imperii sedibus 
remotae ac plerumque inviae, haec, plena humanitatis, conata 
civilium potestatum, sive ob calliditatem maleficorum qui tem- 
pori confinia transeunt, sive ob inertiam atque perfidiam admi- 
nistrorum, saepe parum proficiunt, non raro etiam in irritum 
cadunt. Quod si ad Reipublicae operam opera Ecclesiae acces- 
serit, tum demum qui optantur fructus, multo exsistent ube- 
riores. — Itaque vos ante alios appellamus, venerabiles Fratres, 
ut peculiares quasdam curas cogitationesque conferatis in hanc 
causam, quae vestro dignissima est pastorali officio et munere. 
Ac cetera permittentes sollicitudini industriaeque vestrae, hoc 
primum omnium vos impense hortamur, ut quaecumque in 
vestris dioecesibus instituta sunt Indorum bono, ea perstudiose 
promoveatis, itemque curetis instituenda quae ad eamdem rem 
utilia fore videantur. Deinde admonebitis populos vestros dili- 
genter de proprio ipsorum sanctissimo officio adiuvandi sacras 
expeditiones ad indigenas, qui Americanum istud solum primi 
incoluerint. Sciant igitur duplici praesertim ratione se huic rei 
debere prodesse : collatione stipis et suffragio precum; idque ut 
faciant non solum Religionem a se, sed Patriam ipsam postu- 
lare. Vos autem, ubicumque datur opera conformandis rite mo- 
ribus, id est, in Seminariis, in ephebeis, in domibus puellaribus 
maximeque in sacris aedibus efficite, ne unquam commendatio 

praedicatioque cesset caritatis christianae, quae omnes homi- 
nes, sine ullo nationis aut coloris discrimine, germanorum fra- 
trum loco habet; quaeque non tam verbis, quam rebus factisque 
probanda est. Pariter nulla praetermitti debet, quae offeratur, 
occasio demonstrandi quantum nomini christiano dedecus asper- 
gant hae rerum indignitates, quas hic denunciamus. — Ad Nos 
quod attinet, bonam habentes non sine causa spem de assensu 
et favore potestatum publicarum, eam praecipue suscepimus 
curam, ut, in ista tanta latitudine regionum, apostolicae actionis 
amplificemus campum, aliis disponendis missionalium statio- 
nibus, in quibus Indi perfugium et praesidium salutis inve- 
niant. Ecclesia enim catholica numquam sterilis fuit hominum 
apostolicorum, qui, urgente Iesu Christi caritate, prompti para- 
tique essent vel vitam ipsam pro fratribus ponere. Hodieque, 
cum tam multi a Fide vel abhorrent, vel deficiunt, ardor tamen 
disseminandi apud barbaros Evangelii non modo non inter viros 
utriusque cleri sacrasque virgines remittitur, sed crescit etiam 
lateque diffunditur, virtute nimirum Spiritus Sancti, qui Ec- 
clesiae, sponsae suae, pro temporibus subvenit. Quare his prae- 
sidiis quae, divino beneficio, Nobis praesto sunt, oportere puta- 
mus eo copiosius uti ad Indos e Satanae hominumque perverso- 
rum servitute liberandos, quo maior eos necessitas premit. Cete- 
rum, cum istam terrarum partem praecones Evangelii suo non 
solum sudore, sed ipso nonnumquam cruore imbuerint, futurum 
confidimus, ut ex tantis laboribus aliquando christianae huma- 
nitatis laeta messis efflorescat in optimos fructus. — Iam, ut ad 
ea quae vos vel vestra sponte vel hortatu Nostro acturi estis in 
utilitatem Indorum, quanta maxima potest, efficacitatis acces- 
sio ex apostolica Nostra auctoritate fiat, Nos, memorati Deces- 
soris exemplo, immanis criminis damnamus declaramusque 
reos, quicumque, ut idem ait, « praedictos Indos in servitutem 
« redigere, vendere, emere, commutare vel donare, ab uxoribus 
« et filiis separare, rebus et bonis suis spoliare, ad alia loca de- 
« ducere et transmittere, aut quoquo modo libertate privare, in 
« servitute retinere; nec non praedicta agentibus consilium, 

« auxilium, favorem et operam quocumque praetextu et quae- 
« sito colore praestare, aut id licitum praedicare seu docere, 
« atque alias quomodolibet praemissis cooperari audeant seu 
« praesumant ». Itaque potestatem absolvendi ab his crimini- 
bus poenitentes in foro sacramentali Ordinariis locorum reser- 
vatam volumus. 

Haec Nobis, cum paternae voluntati Nostrae obsequentibus, 
tum etiam vestigia persequentibus complurium e decessoribus 
Nostris, in quibus commemorandus quoque est nominatim 
Leo XIII fel. rec., visum est ad vos, venerabiles Fratres, Indorum 
causa, scribere. Vestrum autem erit contendere pro viribus, ut 
votis Nostris cumulate satisfiat. Fauturi certe hac in re vobis 
sunt, qui Respublicas istas administrant; non deerunt sane, ope- 
ram studiumque navando, qui de clero sunt, in primisque addicti 
sacris missionibus; denique aderunt sine dubio omnes boni, ac 
sive opibus, qui possunt, sive aliis caritatis officiis causam iuva- 
bunt, in qua rationes simul versantur Religionis et humanae 
dignitatis. Quod vero caput est, aderit Dei omnipotentis gratia; 
cuius Nos auspicem, itemque benevolentiae Nostrae testem, vo- 
bis, venerabiles Fratres, gregibusque vestris apostolicam bene- 
dictionem peramanter impertimus. 

Datum Romae apud S. Petrum, die vil mensis iunii McCMxu, 
Pontificatus Nostri anno nono. 

MOTU PROPRIO. 


DE CATHOLICORUM IN EXTERAS REGIONES EMIGRATIONE. 


Cum omnes catholicos Ecclesia materno studio complectatur, 
tum peculiari quadam sollicitudine caritatis eos prosequitur, 
qui, ut victum labore quaerant, aut meliorem sibi fortunam com- 
parent, relicto natali solo in longinqua migrant, ubi saepius eis 
timendum est, ne, dum mortalis vitae rationibus prospiciunt, 
lamentabilem sempiternae iacturam faciant. Plura enim et illu- 
stris Nostri Decessoris et Nostra testantur acta, quanto opere 
Apostolica Sedes bonorum societates foveat in salutem emigran- 
tium institutas, quantamque praesertim adhibeat curam, ne An- 
tistites sacrorum patiantur in re tam gravi pastoralem indu- 
striam suam desiderari. Iam vero, cum ob aucta populorum 
commercia et expeditiores commeatus aliasque causas plurimas, 
quotidie in immensum crescat emigrantium numerus, intelligi- 
mus Nostri muneris esse idoneum aliquod reperire providentiae 
genus, quo quidem horum omnium filiorum temporibus succur- 
ramus. Equidem valde commovemur maximis periculis, in qui- 
bus religio moresque versantur tot hominum, qui, ut plurimum, 
ignari regionis et linguae, atque ope sacerdotum suorum desti- 
tuti, spiritualis vitae adiumenta nec ipsi sibi parare possunt, 
nec, quantum satis est, exspectare ab Ordinariis locorum aut a 
consociationibus iis, quae in id sunt institutae. Quae vero ad 
medendum his tantis incommodis excogitata sunt, optatum non 
solent habere exitum, propterea quod eorum, qui in hac gra- 
vissima causa elaborant, laudabiles conatus aut operis magni- 
tudine superantur aut consensum et unitatem saepe non asse- 
quuntur. — Nos igitur, tempus esse iudicantes necessitatibus 
tam magnae multitudinis stabili quadam ratione in perpetuum 
subveniendi, cum S. R. E. Cardinales e Sacra Congregatione 
Consistoriali in consilium adhibuerimus, Motu Proprio ac de 
Apostolicae potestatis plenitudine, apud eam ipsam Congre- 
gationem novum Officium, seu Sectionem ut aiunt, de spiri- 
tuali emigrantium cura constituimus. Huius Officii partes erunt, 
quaerere et parare omnia, quaecumque opus sint, ut in iis 
quae ad salutem animarum pertinent, emigrantium latini 
ritus melior conditio fiat, salvo tamen iure Sacrae Congregatio- 

nis Fidei Propagandae in emigrantes ritus orientalis, quibus 
eadem Congregatio pro suo instituto opportune consulat. Ac de 
sacerdotibus ipsis emigrantibus hoc idem unice cavebit Officium; 
ad quod propterea praescriptiones ea de re, decretis Sacrae Con- 
gregationis Concilii datas, avocamus. — Itaque Sacra Congre- 
gatio Consistorialis, accedente Ordinariorum studio, quorum 
quidem ipsa confirmabit fovebitque in advenas auctoritatem, 
suffragante etiam opera consociationum emigrantibus adiutan- 
dis, quarum beneficam actionem, quocumque res postulaverit, 
diriget, divino munere poterit et quae sint, pro varietate regio- 
num, necessitates emigrantium cognoscere, et quae peroppor- 
tuna visa fuerint malorum remedia decernere. Confidimus autem 
fore, ut quicumque catholicam rite colunt fidem, opus tam san- 
ctum in salutem fratrum institutum precibus atque etiam opi- 
bus, pro sua quisque facultate, promovere velint, praesertim 
cum pro certo habere debeant summum Pastorem et Episcopum 
animarum nostrarum sua ipsorum caritatis officia amplissimo 
in caelis praemio remuneraturum. 

Datum Romae apud Sanctum Petrum die xv mensis au- 
gusti Mcmxu, Pontificatus Nostri anno decimo. 


PIUS PP. X. 


EPISTOLAE. 


AD V. E. ANDREAM CARD. FERRARI, ARCHIEPISCOPUM MEDIOLANENSEM, CETE- 
ROSQUE ARCHIEPISCOPOS ET EPISCOPOS LOMBARDAE REGIONIS, OCCASIONE 
LITTERARUM QUAS RHAUDII CONGREGATI, AD BEATISSIMUM PATREM, DEVO- 
TIONIS ERGO, MISERUNT. 


Dilecte fili Noster ac venerabiles fratres, salutem et apostolicam 
benedictionem. — Auspicia rerum secunda vobis portendere iure visa 
sunt indicta Constantiniana sollemnia et Eucharisticus conventus, qui 
Vindobonae celebritate apparatur maxima; eaque communibus litteris, 
quas dedistis cum Rhaudum nuper convenissetis, pro vestra in Nos 
pietate, placuit Nobis gratulari. Nihil est sane, dilecte fili Noster ac 
venerabiles fratres, quod non speremus ex revirescente populari pietate 
in Sacramentum augustum et ab excitatis animorum studiis in Eccle- 
siae causam. Ad istas quod attinet regiones, spem hac in re Nobis 

augent studia egregia vestra et cura quam pollicemini maximam in 
praecavendo ut qui provehendae sociali catholicorum actioni penes vos, 
scribendo praesertim, dant operam, integritate doctrinae et obtempera- 
tione iis debita qui in Ecclesia cum potestate praesunt, ceteris ad exem- 
plum praestent. Hae enim si nostris desint animi dotes, vix quicquam con- 
fici poterit quod ad quaesitas valeat utilitates. Pro delato officio gratias 
vobis agimus ex animo: auspicem vero divinorum munerum Nostraeque 
testem benevolentiae, apostolicam benedictionem vobis omnibus, dilecte 
fili noster ac venerabiles fratres, cleris populisque vestris peramanter 
in Domino impertimus. 

Datum Romae apud S. Petrum, die xxi iunii mcmxu, Pontificatus 
Nostri anno nono. 

PIUS PP. X. 


II. 


AD V.E. IULIUM CARD. BOSCHI, ARCHIEPISCOPUM FERRARIENSEM, CETEROSQUE 
ARCHIEPISCOPOS ET EPISCOPOS FLAMINIAE REGIONIS, OB COMMUNES LIT- 
TERAS QUAS BONONIAE CONGREGATI, DEVOTIONIS CAUSA, BEATISSIMO 
PATRI INSCRIPSERUNT. 


Dilecte fili Noster ac venerabiles fratres, salutem et apostolicam 
benedictionem. — Vestram non sine oblectatione observantiam respexi- 
mus in litteris, quas, Bononiae nuper congregati, communi consilio ad 
Nos dedistis. Placuit vobis commemorare Constantiniana sollemnia, ut 
ex iis aditus pateret ad meliorum temporum auspicia. Pietas haec vestra, 
dilecte fili Noster ac venerabiles fratres, profecto eo extitit gratior 
quo ditiorem eam in vobis scimus episcopalium earum comitatu vir- 
tutum, quarum fructu - postquam a divina gratia discessimus - tem- 
porum quae ominamini spes nititur maxime. Certe catholicorum studia 
in Ecclesiam eiusque tuendam causam multo maiora movebit actio 
cleri cui prudentia et alacritas episcopi sui viam muniat, media sup- 
peditet, opportuna adhibeat incitamenta. 

Pro delatis officiis gratias habetote Nostras et apostolicam bene- 
dictionem, quam, caelestium auspicem bonorum Nostraeque testem 
benevolentiae, vobis omnibus, dilecte fili Noster ac venerabiles fratres, 
cleris populisque vestris peramanter in Domino impertimus. 

Datum Romae apud S. Petrum, die xxiv iunii mcwx1, Pontificatus 
Nostri anno nono. 


PIUS PP. X. 

S. CONGREGATIO S. OFFIC 


(SECTIO DE INDULGENTIIS) 


DECRETUM 
DE INDULGENTIIS PIO VIAE CRUCIS EXERCITIO ADNEXIS. 


Pium Viae Crucis, ut aiunt, exercitium, ad salutiferam sanctissimi 
D. N. Iesu Christi Passionem recolendam, a Romanis Pontificibus enixe 
commendatum ac pluribus indulgentiis ditatum fuisse neminem latet. Et 
quoniam non semper nec ab omnibus, erectas regulariter Stationes 
obeundo, peragi illud poterat; non defuit apostolica Sedes, pro iis qui 
aut infirma valetudine aut alia iusta causa impedirentur, brevioribus 
precibus, ante simulacrum Ssmhi Crucifixi per Fratres Minores - queis 
ex privilegio apostolico pii eiusdem exercitii moderamen spectat - ad 
hoc benedictum recitandis, easdem indulgentias adnectere. 

Cum igitur per huiusmodi concessionem omnium fidelium utilitati 
satis consultum fuerit; Emi ac Rmhi DD. Cardinales Inquisitores gene- 
rales, in plenario conventu habito feria IV die 8 maii currentis anni, 
omnibus mature perpensis, consulendum Sstho decreverunt, ut quas- 
cumque alias, praeter mox memoratam, hac super re concessiones, nomi- 
natim vero quae Coronas, quas vocant, Viae Crucis respiciunt revocare, 
abrogare ac penitus abolere dignaretur: insimul declarando, facultates 
omnes Coronas supradictas hunc in effectum benedicendi, sacerdotibus 
quibuslibet, tam saecularibus quam regularibus, in praestantioribus 
etiam dignitatibus constitutis, hucusque quomodocumque impertitas, 
statim ab huius Decreti promulgatione, nullius amplius esse roboris. 

Et sequenti feria V die 9 eiusdem mensis et anni, sanctissimus 
D. N. Pius divina providentia Pp. X, in solita audientia R. P. D. Adses- 
sori S. Officii impertita, Emhorum Patrum votis annuens, propositam 
ab eis resolutionem, suprema Sua auctoritate, in omnibus et singulis 
adprobare et confirmare dignatus est. 

Contrariis quibuscumque, etiam specialissima mentione dignis, non 
obstantibus. 

Datum Romae, ex aedibus S. Officii, die 24 iulii 1912. 


M. Carp. RAMPOLLA. 


+ D. Archiep. Seleucien., Ads. S. 0. 

SACRA CONGREGATIO CONSISTORIALIS 


I. 
DECRETUM 


DE QUIBUSDAM REI BIBLICAE COMMENTARIIS IN SACRA SEMINARIA NON ADMIT- 


TENDIS. 


Cum semper et ubique cavendum sit ne quis Scripturas Sanctas 
contra eum sensum interpretetur, quem tenuit ac tenet sancta Mater 
Ecclesia (S. Trid. Syn., Sessio IV*); id maxime necessarium est in Semi- 
nariis inter alumnos qui in spem Ecclesiae adolescunt. Hos enim prae 
ceteris oportet sanis doctrinis imbui, quae venerandae Patrum traditioni 
sint conformes et a legitima Ecclesiae auctoritate probatae; arceri autem 
a novitatibus, quas in dies audax quisque molitur, quaeque quaestiones 
praestant magis quam edificationem Dei, quae est in fide (1* ad Tim., 
cap. IV); si vero insolitae legitimeque damnatae, in destructionem sunt 
et non in edificationem. 

Iam vero evulgatum nuper est Paderbornae opus quod inscribitur 
« Kurzgefasstes Lehrbuch der speziellen Einleitung in das Alte Testament » 
auctore D. Carolo doct. Holzhey, in quo iuxta neotericas rationalismi 
et hypercriticae theorias de libris Veteris Testamenti fere omnibus, ac 
potissimum de Pentateucho, de libris Paralipomenon, Tobiae, Iudith, 
Esther, Ionae, Isaiae et Danielis, sententiae audacissimae propugnantur, 
quae antiquissimae traditioni Ecclesiae, venerabili Ss. Patrum doctrinae 
et recentibus pontificiae Commissionis Biblicae responsis adversantur, 
et authentiam atque historicum valorem sacrorum Librorum nedum in 
dubium revocant, sed pene subvertunt. ‘ 

Hunc itaque librum S. haec C. de mandato Ssmi D. N. Papae 
prohibet omnino, quominus in Seminaria introducatur, ne ad consulta- 


tionem quidem. 
Cum vero alia habeantur similis spiritus commentaria in Scriptu- 


ras Sanctas tum Veteris tum Novi Testamenti, ceu scripta plura P. La- 
grange et recentissimum opus, cui titulus: Die Heilige Schrift des Neuen 
Testaments, editum Berolini an. 1912, auctore Dr. Fritz Tillmann, haec 


: 

quoque expungenda omnino esse ab institutione clericorum Ssmus D. 
mandat et praescribit, salvo ampliore de iis iudicio ab illa auctoritate 
ferendo ad quam de iure pertinet. 

Datum Romae, ex aedibus sacrae Congregationis Consistorialis, 
die 29 iunii 1912. 


C. Carp. De Lar, Episcopus Sabinen., Secretarius. 


II. 


DE DECRETO « MAXIMA CURA ». 


In generali conventu sacrae Congregationis Consistorialis, habito 
die 27 iunii 1912, proposito dubio « An vigeat in Australia novissimum 
« de amotione administrativa ab officio et beneficio curato Decretum 
« Maxima Cura», Emi PP., requisito Consultorum voto aliisque per- 
pensis, respondendum censuerunt: « Affirmative ». 

Facta autem relatione Ssho D. N. Pio PP. X ab infrascripto Car- 
dinali Secretario in audientia diei 28 iunii 1912, Sstus resolutionem 
ratam habuit et confirmavit. 
Romae, die 12 augusti 1912. 


C. Carp. De Lal, Secretarius. 
Scipio Tecchi, Adsessor. 


S. CONGREGATIO DE PROPAGANDA FIDE 


NOMINATIO EPISCOPI. 


Brevi apostolico nominatus est: 

15 iulii 1912. — Episcopus pro Ruthenis in Canadensi regione 
degentibus et Episcopus titularis Patarensis, Rhus D. Niceta Budka, 
Praefectus studiis in seminario archiepiscopali dioeceseos Leopolita- 
nae, rutheni ritus. 


= 

S. CONGREGATIO DE PROPAGANDA FIDE 


PRO NEGOTIIS RITUS ORIENTALIS 


EPISTOLAE CIRCULARES. 
I. 


AD LOCORUM ORDINARIOS LATINI RITUS, DE NON PERMITTENDIS ORIENTALIBUS 
ELEEMOSYNARUM EMENDICATIONIBUS ABSQUE VENIA EIUSDEM S. CONGRE- 
GATIONIS. 


Ilime ac Rthe Domine, 

Sacrae huic Congregationi de Propaganda Fide pro Negotiis Rituum 
Orientalium persaepe recursum habent clarissimi Viri in ecclesiastica 
dignitate et iurisdictione constituti, sive Ordinarii, sive apostolicae Sedis 
Delegati, sive alii, a suprema Auctoritate remedium flagitantes contra 
improbandam agendi rationem quorumdam ad ritum Orientalem perti- 
nentium, qui hac et illac, per Europae et Americae praesertim regiones, 
cursitant ad eleemosynas colligendas, quaesito colore vel praetextu pro- 
priae missionis necessitates sublevandi. 

Huiusmodi viri pecuniam colligentes, qui fere semper ad clerum 
orientalem catholicum se pertinere dictitant, et quandoque etiam vestium 
ornamenta et titulos ecclesiasticarum praeseferunt dignitatum, exhibent 
documenta linguis et characteribus in Occidente parum cognitis con- 
scripta, et sigillis variis munita, quae ipsi asserunt a Praelatis, vel etiam 
a Patriarchis orientalibus prodire, et fidem facere de viri ea exhibentis 
honestate, et de necessitate eleemosynarum ad construendas vel repa- 
randas ecclesias, ad scholas vel nosocomia aedificanda et sustentanda, 
ad orphanos alendos, aut populos clade vel fame perculsos adiuvandos, 
vel ad aliud pium opus promovendum. 

Persaepe autem accidit documenta allata apocrypha esse, virum 
ipsum sic emendicantem fraudulenter dignitatem et insignia ecclesia- 
stica iactare et gerere (quae etiamsi constarent vere concessa a- suis 
Patriarchis, tamen gestari non possent nisi intra limites territorialis 
iurisdictionis concedentis); quandoque etiam nec sacerdotio insignitum 
nec ad Ordines Sacros promotum esse: quinimo compertum est ali- 
quando mendicantem non solum schismaticum sed et infidelem esse. 

Saepe etiam scopus ad eleemosynas captandas allatus fictus omnino 
depreherditur; et generatim pecunia collecta in bonum privatuin perso- 


S. Congregatio de Propaganda Fide. 533 


nale ipsius cedit, absque ullo beneficio vel levamine orientalium fidelium 
aut praedictorum operum. 

Quam perniciosa sit et turpis haec agendi ratio, nemo est qui non 
videat; nam bona fides et pietas catholicorum decipitur et fraudatur, 
Orientis gentibus et ecclesiis dedecus affertur, laeditur iustitia, et catho- 
licum nomen non levem iacturam patitur. 

Quapropter sacra haec Congregatio et ipsi summi Romani Ponti- 
fices semper conati sunt ut hi graves abusus fraudulentae emendica- 
tionis amoverentur, uti constat ex litteris Innocentii XJ datis mense 
ianuario 1677, Clementis XII diei 26 martii 1736, et ceteris omissis, ex 
monitione ad apostolicae Sedis Nuntios anni 1875. 

Cum autem temporis decursu, dispositiones et monita a suprema Au- 
ctoritate Jata in oblivionem decidisse videantur, Sedes apostolica etiam 
nuperrime rogata fuit, ut denuo supra memoratos abusus compesceret. 

Attenta itaque hodierna itinerum facilitate, visum est non solum 
praeteritas de hac re dispositiones confirmare, sed etiam haec quae 
sequuntur statuere: 

I. Ordinarii in sua dioecesi nullum Orientalem admiltant pecuniae 
collectorem cuiusvis Ordinis vel dignitatis ecclesiasticae, etiamsi exhibeat 
authentica documenta quolibet idiomate exarata et sigillis munita, nisi 
authenticum ac recens praebeat Rescriptum sacrae huius Congregationis, 
quo facultas eidem fit, tum a propria dioecesi discedendi, tum eleemo- 
synas colligendi. 

II. Quod si, neglectis hisce apostolicae Sedis mandatis, aliquis 
Orientalis ecclesiasticus vir, etiamsi commendatitiis Praelati sui literis 
munitus, Europam, Americam vel alias peragret regiones ad eleemosynas 
colligendas; Ordinarius loci in quo versatur, eumdem moneat de vetita 
emendicatione, eumque non admittat ad Missae celebrationem nec ad 
aliorum ecclesiasticorum munerum exercitium. 

III. Si autem pervicacem se prodat, Ordinarius, etiam per publicas 
ephemerides, clerum et fideles moneat huiusmodi pecuniae quaestus ut 
illicitos et reprobatos habendos esse. 

IV. Demun, si aliquod dubium oriatur, Ordinarii ad hane sacram 
Congregationem referant, quae opportune providebit. 

Contrariis quibuscumque minime obstantibus. 

Datum Romae ex aedibus S. Congregationis de Propaganda Fide 
pro Negotiis Ritus Orientalis, die 1 ianuarii anni 1912. 


Fr. H. M. Carp. Gotti, Praefectus. 


Hieronymus Rolleri, a Secrelis. 

IT. 


AD SUPERIORES GENERALES INSTITUTORUM RELIGIOSORUM LATINI RITUS, DE 
MODO TENENDO ANTEQUAM ORIENTALES IN EORUM SODALITATES ADMIT- 
TANTUR. 


Reverendissime Pater, 


Per apostolicas Litteras Orientalium dignitas Ecclesiarum, datas 
pridie calendas decembres anni 1894, Leo f. r. PP. XIII quoad ingressum 
Orientalium in religiosas latinas Sodalitates praecepit: « Nulli, utriusvis 
« sexus, Ordini vel Instituto religioso latini ritus, quempiam Orientalem 
« inter sodales suos fas erit recipere, qui proprii Ordinarii testimoniales 
« litteras non ante exhibuerit ». 

Sapientissime quidem id cautum est, ut hac in re, et auctoritati 
Episcoporum, uti par est, deferretur, et una simul praedictorum Ordinum 
bono prospiceretur, eisdem fide dignum documentum suppeditando de 
postulantium vita et moribus. 

Ast per memoratam praescriptionem derogatum non fuit disposi- 
tionibus iampridem statutis, ac praesertim in generali Conventu sacrae 
huius Congregationis habito die 1* Iunii anni 1885, quibus praecipitur 
in singulis casibus recursus ad apostolicam Sedem, seu ad S. Congre- 
gationem de Propaganda Fide pro Negotiis Ritus Orientalis, ad quam 
etiam pertinet facultatem tribuere ritum mutandi vel ad tempus, vel in 
perpetuum. 

Iamvero, cum postremis hisce temporibus compertum sit, non semel 
Orientales in religiosa Instituta latini ritus receptos fuisse cum testimo- 
nialibus quidem litteris Ordinarii orientalis, sed inconsulta prorsus apo- 
stolica Sede; sacra haec Congregatio opportunum ducit Superiorum 
omnium, Institutis religiosis latini ritus, cuiuscumque formae ac utriusvis 
sexus, praepositorum, in mentem revocare obligationem qua tenentur, 
consulendi nempe in scriptis sacram hance Congregationem antequam 
inter sodales suos aliquis Orientalis cooptetur. 

Porro in supplici libello casus perspicue proponendus est cum 
omnibus suis adiunctis; et exprimi non solum debent nomen, agnomen, 
aetas, ritus et dioecesis postulantis, sed, si de viro agatur, praecipue 
_ explicandum est utrum admitti postulet in Institutum votorum solemnium 
vel simplicium, et an pro statu clericali vel laicali; nam pontificium 

Rescriptum, si favorabile sit, diversimode conceditur pro diversitate 
casuum. 

Interim Deum precor ut te diutissime sospitet. 

Tuus, Reverendissime Pater, 

Romae, die 15 iunii 1912. 


Addictissimus 
Fr. H. M. Carp. Gort, Praefectus. 


Hieronymus Rolleri, Secretarius. 


S. CONGREGATIO RITUUM 


I. 
TUDERTINA. 


REDUCTIONIS FESTORUM. 


Rmus dfius Ioannes Graziani, Episcopus Tudertinus, audito voto 
revmi capituli suae cathedralis ecclesiae, ut in kalendario dioecesano 
dies liberi habeantur in quibus Officia dominicalia et ferialia recitari 
possint, et plenius menti summi Pontificis in memorabili Bulla Divino 
afflatu’ expressae satisfiat; sanctissimum Dominum nostrum Pium 
Papam X supplicibus votis rogavit, ut permulta Festa particularia e 
kalendario dioecesano expungendi, aliorumque ritum reducendi sibi facul- 
tatem concedere dignaretur; facta item potestate in proprias dies Festa 
universalis Ecclesiae reponendi, quae Festis particularibus locum dede- 
runt. Sacra porro Rituum Congregatio, utendo facultatibus sibi specia- 
liter ab eodem sanctissimo Domino nostro tributis, attentis repositis, 
insequentes facultates Episcopo Tudertinae dioeceseos benigne concessit: 

1. Expungendi quatuor Octavas quibus decorabantur Festa S. Phi- 
lippi Benitii, S. Terentiani, S. Martini et Commemorationis Passionis 
D. N. I. C. 

2. Expungendi sequentia Festa mobilia, diebus Dominicis assignata, 
nempe: B. Mariae Virg. Matris divini Pastoris, Sanctissimi Redemptoris, 
Purissimi Cordis B. Mariae Virg., B. Mariae Virg. de Consolatione, Mater- 
nitatis B. Mariae Virg. et Puritatis B. Mariae Virg. 

3. Expungendi singula Officia Mysteriorum et Instrumentorum Pas- 
sionis Domini, excepto officio Solemnis commemorationis Passionis 

D. N. 1. C., quod celebrabitur ut antea, absque tamen Octava, ut supra 
n. 1 dictum est. 

4, Expungendi sequentia officia Sanctorum aut Beatorum S. Romanae 
Ecclesiae summorum Pontificum, nempe: Vitaliani, Felicis IV, Agathonis, 
Gregorii X, Dionysii, Felicis III, Antheri, Zosimi, Simplicii, Gregorii II, 
Zachariae, Xysti Ill, Xysti I, Caelestini, Iulii, Leonis TX, Anastasii, 
Paschalis ], Eugenii I, Benedicti II, Bonifacii IV, Leonis IIT, Pauli I, 
Innocentii V, Benedicti XI, Eugenii II], Leonis 1V, Symmachi, Urbani II, 
Hadriani III, Sergii, Hormisdae, Hilari, Agapiti, Eusebii, Victoris III, 
Bonifacii I, Siricii, Nicolai I, Deusdedit, Gregorii III, Eutychiani, Urbani V 
et Gelasii [. 

5. Expungendi sequentia Festa, nempe: S. Feliciani Episcopi, S. Io- 
sephi a Lionissa, 8. Hyacinthae de Mariscottis, S. Gabrielis Archangeli, 
B. Leopoldi a Gaichis, B. Mariae Virg. de Bono Consilio, S. Peregrini 
Latiosi, S. loannis Nepomuceni, S. Eurosiae, S. Isidori Agricolae, S. Vero- 
nicae de [ulianis, S. Emigdii, S. Rochi, S. Rosae a Viterbio, S. Philu- 
menae, S. Ferdinandi Regis, S. Raphaélis Archangeli, S. Firminae, Expe- 
ctationis partus B. Mariae Virg. et S. Leonardi a Porto Mauritio. 

6. Perpetuo adsignandi diei quintae novembris festum SS. Reli- 
quiarum quae in ecclesiis dioeceseos asservantur. 

7. Reducendi ad ritum semiduplicem sequentia Festa, nempe: S. Mar- 
celli P. M., Ss. Soteris et Caii Pp. Mm., Ss. Cleti et Marcellini Pp. Mm., 
S. Leonis II P. C., S. Anacleti P. M., Ss. Nazarii ac Celsi Mm. Victoris 
P. M. et Innocentii P. C., Ss. Cornelii et Cypriani Mm., S. Lini P. M. 
et S. Damasi P. C. 

8. Reducendi ad ritum simplicem sequentia Festa, nempe: S. Tele- 
sphori P. M., S. Hygini P. M., S. Apolloniae V. M., S. Lucii P. M., S. Ani- 
ceti P. M., S. Alexandri I P. M., S. Urbani J P. M., S. Eleutherii P. M., 
S. Ioannis I P. M., S. Felicis I P. M., S. Petronillae Virg., S. Silverii P. M., 
S. Pii I P. M., S. Liborii Ep. C., S. Felicis II P. M., S. Stephani I P. M., 
S. Xysti If P. M., S. Zephyrini P. M., S. Marei I P. C., S. Evaristi P. M., 
S. Pontiani P. M., S. Barbarae V. M. et S. Melchiadis P. M. 

9. Restituendi in propriam sedem Festa universalis Ecclesiae, quae 
Festis particularibus ut supra expunctis aut reductis locum dederunt. 

Contrariis non obstantibus quibuscumque. 

Die 17 iunii 1912. 


Fr. S. Carp. Martinevut, Praefectus. 
L. S. 


+ Petrus La Fontaine, Episc. Charystien., Secretarius. 


| 

Il. 
PISCIEN. 


REDITUS AD KALENDARIUM UNIVERSALIS ECCLESIAE. 


Rmus dfius Angelus Simonetti, Episcopus Piscien., habitu consensu 
rmi capituli suae cathedralis ecclesiae, ut in kalendario dioecesano 
dies liberi habeantur, in quibus Officia dominicalia et ferialia recitari 
possint, et sic ampliori modo menti summi Pontificis in memorabili 
Bulla Divino affiatu expressae satisfiat, sanctissimum Dominum nostrum 
Pium Papam X supplicibus votis rogavit, ut facultatem concedere digna- 
retur, qua clerus Pisciensis dioeceseos, relicto kalendario proprio hucusque 
adhibito, in posterum kalendariu:n Ecclesiae universalis uti possit, additis 
tantummodo quibusdam Festis, in supplici libello descriptis, specialem 
cum memorata dioecesi relationem habentibus. Sacra porro Rituum 
Congregatio, utendo facultatibus sibi specialiter ab eodem sstho Domino 
nostro tributis, ita precibus annuit, ut in dioecesi Pisciensi kalendarium 
Ecclesiae universalis in posterum adhiberi valeat, cum sequentibus addi- 
fionibus et variationibus, videlicet: 

Die 6 februarii. - S. Titi Ep. Conf., duplex. 

Die 7 februarii. - S. Dorotheae Virg. et Mart., Patr. Princ., duplex 
I classis cum octava. 

Die 13 februarii. - S. Romualdi abb. (d. a. ex 7 febr.), duplex, com- 
mem. octavae. 

Die 14 februarii. - Octava S. Dorotheae Virg. et Mart., duplex maius, 
comm. S. Valentini Presb. Mart. 

Die 17 februarii. - S. Polychronii Ep. Mart., Patr. min. princ., duplex 
II classis. 

Fer. II post Dominicam Quinquagesimae. - Translatio S. Allucii 
Conf., duplex maius. 

Die 6 maii. - B. M. V. Gratiarum, duplex maius. 

Die 11 mai. - S. Ioannis ante Portam Latinam (d. a. ex 6 maii), 
duplex maius. 

Die 9 iunii. - Manifestatio B. M. V.a Fonte Novo Montissummani, 
duplex maius, comm. Ss. Primi et Feliciani Mm. 

Die 12 iulii. - S. Paulini Ep. Mart., duplex IT classis, comm. Ss. Ba- 
silidis et Soc. Mm. , 

Die 21 iulii. - S. Ioannis Gualberti Abb. (d. a. ex 12 iulii), duplex, 
comm. S. Praxedis Virg. 


Acta, vol. [V, n. 15. — 16-8-912. rt) 

Die 30 iulii. - Ss. Abdon et Sennen Mm., Patron. minus princ. In 
civitate, duplex maius. In Dioecesi, duplex. 

Dom. II iulii. - Dedicatio Ecclesiae Cathedralis, duplex I classis 
cum octava. 

Dom. III iulii. - Octava Dedicationis Ecclesiae Cathedralis, duplex 
matus. 

Die 18 augusti. - Commemoratio Ss. Crucifixi Burgi ad Bovianum, 
duplex II classis, comm. S. Agapiti Mart. 

Die 9 octobris. - B. Ioannis Leonardi Conf., duplex. 

Die 11 octobris. - Ss. Dionysii Episc., Rustici et Eleutherii Mm. 
(d. a. ex 9 octobris), semiduplex. 

Die 23 octobris. - S. Allucii Conf., duplex. IT classis. 

Die 5 novembris. - Sacrarum Reliquiarum quae in Cathedrali et in 
aliis dioeceseos ecclesiis asservantur, duplex, comm. octavae. 

Contrariis non obstantibus quibuscumque. Die 2 augusti 1912. 


Fr. S. Carp. Martinevui, S. R. C. Praefectus. 


L. S. 
+ Petrus La Fontaine, Ep. Charystien., Secret. 


INSTRUCTIO 


SEU RESPONSUM SACRAE RITUUM CONGREGATIONIS RMIS LOCORUM ORDINA- 
RUS VEL SUPERIORIBUS ORDINUM SEU SODALITATUM POSTULANTIBUS 
EALENDARII PROPRII REFORMATIONEM, VEL EXPUNCTIONEM FESTORUM 
AUT REDUCTIONEM RITUS. 


Mens sacrae Rituum Congregationis est, ut, rite postulante rmo 
Ordinario loci, seu Superiore Ordinis vel Sodalitatis, in posterum, de 
apostolica venia, relicto proprio kalendario, adhiberi valeat kalendarium 
Ecclesiae universalis, additis tantummodo Festis quae stricto sensu 
propria dici possunt, ad normam Constitutionis apostolicae Divino afflatu 
et recentium rubricarum, tit. IJ, num. 2, litt. e. Quo in casu elenchus 
Festorum, adductis rationibus de eorum proprietate, ad sacram Rituum 
Congregationem cum supplici libello transmittatur. 

Ex Secretaria S. R. C. die 25 iulii 1912. 


+ Petrus La Fontaine, Episc. Charystien., Secretarius. 


S. Romana Rota. 539 


IV. 
DECRETUM 


CIRCA MODULANDAS MONOSYLLABAS VEL HEBRAICAS VOCES IN LECTIONIBUS, 
VERSICULIS ET PSALMIS. 


A quibusdam cantus gregoriani magistris sacrae Rituum Con- 
gregationi sequens dubium pro opportuna solutione expositum fuit; 
nimirum: 

An in cantandis Lectionibus et Versiculis, praesertim vero in Psal- 
morum mediantibus ad asteriscum, quando vel dictio monosyllaba vel 
hebraica vox occurrit, immutari possit clausula, vel cantilena proferri 
sub modulatione consueta? 

Et sacra eadem Congregatio, approbante sanctissimo Domino nostro 
Pio Papa X, rescribere statuit: Affirmative ad utrumque. 

Die 8 iulii 1912. 


Fr. S. Carp. Martinewu, S. R. C. Praefectus. 


L. S. 
+ Petrus La Fontaine, Episc. Charystien. Secretarius. 


SACRA ROMANA ROTA 


I. 
WESTMONASTERIEN. 


PROPRIETATIS. 


Pio PP. X feliciter regnante, Pontificatus Dominationis Suae anno 
nono, die 30 aprilis 1912, RR. PP. DD. Michaél Lega, Decanus, Ponens, 
Antonius Perathoner et Iosephus Alberti, Auditores de turno, in causa 
« Westmonasterien. - Proprietatis », inter Henricam ducissam de New- 
castle, actricem, repraesentatam per legilimum procuratorem V. Sacconi, 
advocatum, et Ordinem FF. Minorum S. Francisci, repraesentatum per 
legitimum procuratorem A. Lombardi, advocatum, sequentem definitivam 
tulerunt sententiam. 


Henrica, ducissa de Newcastle, mulier studio propagandae catho- 
licae religionis et divitiis praestans, cum moraretur in oppido Ascot, 

admiratione et veneratione prosequi coepit Fratres Minores Franciscales 
qui, e Gallia pulsi, ibi domum fundaverant. [psa enim vehementer admi- 
rabatur austerum vitae genus quod ipsi ducebant in maxima simplicitate 
vitae et fideli suarum constitutionum observantia; quare secum repu- 
tabat maximum bonum obventurum Angliae si aliae instituerentur huius- 
modi domus, et potissimum in archidioecesi Westmonasterien. Hac de 
re sermonem habuit cum Emo viro Vaughan, archiepiscopo Westmo- 
nasterien., qui magnopere probavit Ducissae propositum, scilicet operam 
dandi ut late diffunderetur Ordo FF. Minorum in Anglia, eidemque per- 
suasit ut novi monasterii fundatio fieret ad oppidum Woodford, prope 
Londinum. Quod ut perficeret, statim adlaboravit piissima foemina, pro- 
spiciens ea ratione monasterium institui ut Fratres Minores et pacifice 
et, servatis anglicis legibus, domum et fundum possiderent et tuto ad 
suos confratres in perpetuum haereditario iure transmitterent. 

Haec obtineri posse cognovit, secuta consilia virorum in iure peri- 
torum, si fundus emptus in publicis tabulis ipsis religiosis inscriberetur, 
qui proinde civili iure fundi domini censerentur. Reapse die 27 oct. 1904 
rogatum est instrumentum quo venditores transferunt ad quatuor Fra- 
tres Minores, scilicet Eduardum Fischer, Franciscum Haas, Petrum 
Donegan, et Guilelmum Hallan, « omnem illam partem seu portionem 
« fundi cum domo seu domicilio in quadam eius parte constructo, sitam 
«a parte occidentali viae quae ducit a Londino ad Epping apud Wood- 
« ford..., the Oaks appellatum, cum viridariis, officinis, etc.... in domi- 
«nium et usum dictorum... eorumque haeredum et assignatorum, tam- 
« quam in solidum in perpetuum ». 

Ex contextu instrumenti venditionis-emptionis patet, Henricam du- 
cissam nullam habuisse partem in eodem actu; at revera maxime in rem 
influxit, subministrando nempe pecuniam qua praefati religiosi viri 
fundum emere voluerunt. 

Alia dein, post tres annos et iam absoluta monasterii canonica 
fundatione, inita est conventio ab iisdem religiosis qua hi locant ali- 
quam partem fundi Woodfordensis ipsi Ducissae de Newcastle; in instru- 
mentum enim diei 8 aprilis 1897 refertur quod praefati Religiosi « locant 
« conductrici Henriettae ducissae de Newcastle illam domum seu domi- 
« cilium situm a parte occidentali viae quae ducit a Londino ad Epping 
« apud locum Woodford Wells, cum tribuna in ecclesia contigua, et una 
«simul cum viridariis, officinis, agello... qualia nunc ab eadem con- 
« ductrice possidentur... ut praemissae res teneantur et possideantur 
«ab eadem conductrice pro spatio vitae suae... pro pensione annua 
« quae nomine tenus pensio sit... solvenda, si requisitum fuerit... ». 

Canonica erectio monasterii Woodfordiensis facta est anno 1896, et 
ad hoc obtentae sunt facultates a S. C. EE. et RR. per Rescriptum diei 
21 aprilis 1896, et eodem anno, mense decembri, ad significandos grati 
animi sensus, moderatores monasterii impetrant ab eadem S. C. ut 
nobilis et piissima foemina « bis in annum inviseret monasterium » 
quod ipsa aedificaverat et suppellectili instruxerat. 

Anno 1897, die 4 octobris, edita est pontificia Constitutio Felicitate 
quadam, decernens unionem quatuor familiarum quibus Ordo Fratrum 
Minorum coalescebat. Quia provincia gallica, cui pertinebant domus in 
Anglia fundatae, adscripta erat familiae Fratrum Minorum de Obser- 
vantia, et e contra provincia anglica erat de familia vulgo dei Recolletti, 
actum est de unione facienda ad normam praefatae Constitutionis et 
praevio consensu habito Definitorii tum provinciae anglicae, sub die 
13 augusti 1902, tum provinciae gallicae, sub die 11 septembris 1902, 
unio facta est, vi cuius cesserunt provinciae anglicae tres conventus 
provinciae gallicae in Anglia existentes, ea tamen conditione, utrimque 
libenter acceptata, « quod in casu expulsionis, religiosi provinciae Fran- 
« ciae in Angliae provincia excipiantur ». 

At unio non eum sortita est effectum ut novam disciplinam illico 
amplecterentur religiosi absque difficultatibus et quaerelis. Ducissa vero, 
ob novum rerum statum et potissimum quia in domo ab ipsa fundata 
alii religiosi viri successerunt iis quos ipsa sua devotione suaque dona- 
tione prosecuta est, dubitare coepit suae voluntati et intentioni non 
amplius obtemperari, et maxime obstare inductas novationes. Quare sup- 
plices dedit libellos et S. C. EE. et RR. et ipsi supremo Ordinis Fratrum 
Minorum Moderatori, sub anno 1903, quibus de rerum novo statu con- 
querebatur et ipsi fundatrici iniuriam inde fieri contendebat. Sed S. Con- 
gregatio censuit rationem non habendam esse harum quaerelarum et 
rescripsit: « Reponatur ». 

Sed non exinde sopitae sunt causae quae Ducissae animum non 
parum mutaverant: et ad hoc memoranda sunt haec facta. Post decretam 
unionem ad normam Constitutionis Felicitate quadam, nonnulli ex reli- 
giosis viris, quibus in actu emptionis fundi proprielas inscripta fuerat, 
cum in longinquas sive Asiae sive Americae regiones se contulerint, facta 
est aliorum religiosorum substitutio qui in publicis tabulis uti fundi 
emplores et possessores haberentur, et, quia hoc factum est inscia Du- 
cissa, haec quaerelam movit. Ei excusationis litteras dedit, mense septem- 
bris 1902, P. Osimundus O’ Coney, referens inter alia: « Io gliene avevo 
« fatto cenno quando vidi V. G. lunedi 7 corrente; non feci aleun par- 
« ticolare perché la cosa rimane sostanzialmente ed esattamente la stessa 

«come fu per l'avanti, avendo gli atti supplementari riguardo solo ai 
« nomi dei rappresentanti dell’Ordine ». 

Sed aliud accidit factum quod maxime influxit in Ducissae animum, 
nempe quaedam neptis ad fidem catholicam conversa est. Exinde ratio 
quae vehementer Ducissam movit dum fundi Woodfordiensis ex integro 
voluit proprietatem inscribi Fratribus Minoribus, ne hi scilicet deturba- 
rentur in pacifico usu Monasterii ab haeredibus protestantibus, non 
amplius vigebat. Quapropter videtur Ducissa sibi persuasisse illam fundi 
partem ubi suae habitationis domum ipsa extruxerat, quam sibi a Fra- 
tribus Minoribus locari conventum erat ad eludendam haeredum spem, 
revera in eius dominio versari, et hinc in sua plena dispositione, quin 
Fratres Minores aliquid obiicere valerent. Siquidemn emptio et locatio 
pro hac parte, magis fictionem praeseferebat in certum scopum pos- 
sessoribus non ignotum, quam veram proprietatem. Re sane vera, hodie 
contendit Ducissa se, tempore quo fundus emptus est et Monasterium 
extruebatur, non obscure verbis significasse hanc suam voluntatem Petro 
Baptistae Gimet, provinciae gallicae praesidi, Coelestino Sant, eiusdem 
provinciae a secretis, et Eduardo Fisher. 

Verum, ex adverso, Fratres Minores contendunt, plenum et liberum 
usum fundi Woodfordiensis ipsis competere ad effectum utendi, fruendi 
coenobii inibi extructi ex liberalitate ipsius Ducissae, cui grati animi 
ergo libenter concessus fuit habitationis usus in domo coenobio conti- 
nenti, imo ipsi ecclesiae adnexae cum privilegio odei, uti significatur in 
contractu locationis, idemque usus non minore animi propensione con- 
cessus foret Ducissae nepti, quousque ipsa in vivis ageret. 

Ipsa Ducissa vero eiusque neptis hodie contendunt fundi proprie- 
tatem ipsis pleno iure competere. 

Haec controversia est H. S. O. commissa de iure resolvenda, et in 
litis contestatione haec dubii formula concordata est: « An proprietas 
« fundi vulgo Woodford de quo agitur, una cum omnibus pertinentiis ac 
« domus necnon horti vulgo the Oaks exclusive competat Ordini Fratrum 
« Minorum S. Francisci, in casu? ». 


In solutionem cuius quaestionis, animadverterunt in primis DD. 
quoad ipsam dubii formulam, mirum videri posse agi de proprietate 
quae vindicatur a Fratribus Minoribus, quum Conc. Trid. (sess. 25, c. 3) 
exceperit expresse a facultate possidendi bona immobilia « domus Fra- 
«trum S. Francisci, Cappuccinorum et eorum qui Minores de Obser- 
« vantia vocantur »; ast adverti debet, heic de proprietate agi contro- 
versa inter D. Ducissam et Fratres Minores, quibus abiudicari intenditur 

ille usus exclusivus fundi, fluens ex ipso iure proprietatis: iste vero, nisi 
in casu vindicetur Ducissae actrici, asseritur competere Fratribus Mino- 
ribus, ita ut excluderetur intentio sive Ducissae, sive cuiuscumque alte- 
rius proprietatem sibi vindicantis. Fratres Minores autem, dum intendunt 
sibi asserere et conservare fundi possessionem, prout hodie detinent, non 
inficiantur proprietatem fundi non penes se, sed proprius penes S. Sedem 
residere ad normam SS. CC., quae exinde eorum nomine fundi domina 
dicenda est, vi Constitutionis Nicolai III Ewiit. Nihilominus, his Reli- 
giosis omnes Doctores recognoscunt fundorum, quos incolunt, usum facti, 
uti probat Bouix, De iur. Regul., vol. II, pag. 535. Quare hodierna actione 
revera est res de fundi proprietate quae legitime vindicari potest etiam 
a Fratribus Minoribus, quoram tamen nomine hance obtinere censetur 
ipsa S. Sedes, ad normam Reg. 72 iur., in VI « qui facit per alium, est 
« perinde ac si faciat per seipsum ». Omni procul dubio hodiernam 
actionem pleno iure experiuntur Fratres Minores penes H. S. O. cum 
pontificiam Commissionem obtinuerint. 

Fratres Minores in hac instantia sunt rei conventi et se defen- 
dunt exhibentes tabulas contractuales quae, ad normam iuris civilis in 
Anglia, fidem faciunt de proprietate fundi quam sibi vindicant. Pro- 
prietas non transiit directe de manibus Ducissae ad Fratres Minores, 
sed ista in antecessum pecuniam suppeditavit; quare per se actio quam 
experiri potest Ducissa non debet esse ordinata ad repetendam fundi 
proprietatem aut rescindendum contractum donationis, sed ad_ sibi 
repetendum swmmam Fratribus Minoribus mutuo aut donatione datam. 
Et hoc exploratissimi iuris est, nam cum communi docet D’Annibale 
(Il, 212): « Restitutio est in pristinum repositio, et haec facienda est ad 
« aequalitatem » (argum. ll. 35, 75, ff. De verbor. signif.). 

Porro ne Ducissa quidem contendit Fratres Minores fundum emisse 
eius nomine, quasi procuratores: nihilosecius non semel fassa est in 
allatis documentis se fundum emisse et Minoribus dono dedisse libe- 
ram eiusdem fundi proprietatem. Ita in recursu dato S. C. EE. et RR. 
anno 1903: « Jo comprai quindi una proprieta dove a mie spese feci 
« fabbricare una casa e giardino attigui che mi riservai per mio uso, 
« solo mia vita durante, avendo io donata immediatamente tutta intera 
« quella proprieta ai Padri Francescani e per liberarli da qualunque 
« spesa e difficolta dopo la mia morte. In quella medesima proprieta 
« venne fabbricata in seguito una scuola quasi interamente a mie spese, 
« avendovi concorso per il resto le oblazioni di quei villaggi ». Ducissa 
eamdem voluntatem significat in litteris datis Ministro generali Mino- 
rum, ubi, postquam asseruit se fundum donasse cum omnibus et singulis 

accessoriis, fatetur: « Non mi sono riservata alcun diritto su nessuna 
« parte della proprieta », etc. 

Haec adnotanda voluerunt DD. ut res in terminis iuridicis con- 
stituatur. Nam Ducissa ita loquitur quasi ipsa fundum donaverit, quum 
revera donare non poterat quod suum non erat; sed intelligenda est 
donasse pecuniam, seu pretium fundi qui emptus est a Minoribus. Et 
hoc asserere non est cavillari aut verbis ludere, aut eximiae foeminae 
donationi aliquid detrahere, quasi Fratres Minores, qui nomine procura- 
torio Ducissae fundum emerint, hodie causam et rationem suae posses- 
sionis mutare intendant; nam revera hoc actum est: Minores fundum 
emerunt suo nomine et in publicis tabulis uti suum retulerunt: erga 
Ducissam autem debitores sunt summae mutuo datae, nisi hance abso- 
luta donatione datam fuisse admittamus, uti videtur in probatis exi- 
stere et revera existit. 

Sane ipsa Ducissa non semel explicavit suam voluntatem fuisse 
ut fundus Fratribus Minoribus publicis in tabulis inscriberetur ne eius 
haeredes, sectae protestanticae addicti, Minores in possessione praedii 
inquietarent. Hi nullimode sanctum donatricis propositum negant, sed 
inficiantur ex hac voluntate Ducissae fluere eidem facultatem hodie 
inesse, aut sibi eam reservasse, fundi sibi revocandi, rescissa donatione, 
prout ipsa contendit in quodam Memorandum, quod eius nepos sub 
anno 1909 excepit a Ducissa, quodque pro confirmatione transmisit 
PP. Eduardo Fisher et Coelestino M. Sant, ab eodem P. Coelestino ad 
P. Ministrum generalem Minorum remissum sub die 25 septembris 1909. 
A Ducissa asseritur in dicto documento: « Quando insistetti perché 
« tutto il terreno fosse consegnato a P. E. Fisher e agli altri che 


. « rappresentavano la provincia francese, si era chiaramente inteso da 


« me e da essi che io facevo questo perché non avevo allora parenti 
« cattolici e non volevo che l’Oaks andasse ai miei parenti protestanti. 
« Non intesi mai di dare il terreno, la chiesa e il convento a nessun 
« altro che alla provincia francese, e se avessi saputo che le si poteva 
« togliere e darlo alla provincia inglese, avrei fatto del tutto diverso 
« contratto ... mi affidai ad essi interamente ed era tra noi inteso che 
« mi dovevano far cid che io volevo, se da me si fosse desiderato can- 
« giamento ». Sed documenta e contra evincunt nullam factam fuisse 
reservationem. In primis habentur litterae datae a Ducissa sive S. C. 
EE. et RR. sive P. Ministro generali Ordinis contrarium evincentes. In 
actis extant attestationes datae in scriptis a Definitoribus, a Custode et 
a Ministro provinciali Angliae, asserentibus sub iuramento, nullam factam 
fuisse a Ducissa reservationem circa proprietatem, sive ex toto sive ex 

parte revocabilem, fundi Woodfordiensis. Idem testatus est P. Bonaven- 
tura Macdonald et Thomas White, olim provinciae gallicae alumni usque 
dum facta est unio cum provincia Angliae. 

Interrogati sunt Fratres Minores quos Ducissa invocavit uti testes 
suae voluntatis, et haec habita sunt testimonia: « I] n’y a eu de réserves 
« formelles, mais il y a eu une confiance implicite dans la bonne foi et 
« la bonne volonté des Péres propriétaires ». Haec implicita, non reser- 
vatio, sed fiducia, refunditur in quamdam spem, utique certam et fun- 
datam, utpote innixam in bona fide Patrum Minorum; sed ista, iuri- 
dice saltem, longe distat a reservatione quae contractui certos limites 
imponit. 

P. Coelestinus Sant haec fassus est: « On a certainement voulu 
« exclure les héritiers protestants et conserver aux Franciscains fran- 
« gais exclusivement la possession de la propriété. Je ne me souviens 
« pas qu’elle ait mise en avant d’autres conditions ». Et nulliinode hoc 
negant contradictores, quibus non adversatur alia generica responsio 
reddita ab eodem teste; interrogatus autem « Era inteso pure nel fare 
« tale cessione che, scorgendo la necessita di modificazione, i Padri stessi 
« dovrebbero eseguire in ogni tempo la volonta che in proposito avrebbe 
« loro esposto la Duchessa? », reposuit: « Oui, catégoriquement ». Sane 
quum latissime pateat illa dictio sorgendo la necessita di modificazione, 
non minus late patet responsio, et nemo excluderet quod si fundatio 
monasterii quod Ducissa suis opibus instituerat in Anglia amplius con- 
sistere non posset et fundus alienandus esset, Fratres Minores percon- 
tati fuissent Ducissam de ratione qua in aliud pium opus pecunia esset 
eroganda; et huc recidit responsio Oui, catégoriquement. Hic testis qui 
litteras Ducissae Memorandum vocatas, remisit Ministro generali Ordi- 
nis, interrogatus an revera Ducissa reservationem aliquam fecerit super 
fundo aut parte fundi, respondit: « Je ne sais pas qu’elle ait fzit une 
« réserve spéciale sur la maison. Mais, selon mon jugement, cette 
« réserve spéciale était renfermée dans la confiance qu’elle avait déclaré 
« avoir en nous. C’est pour ¢a que j'ai pu signer le Mémorandum duquel 
« je parle dans ma lettre du 29 septembre 1909 ». Et haec assertio non 
differt ab attestatione P. Gimet. - Nil novi testatus est P. Donegan. 
Rem omnino novam et alienam ab aliorum attestatione retulit Ducissae 
nepos, asserens: « Esisteva un’implicita intesa ed un tacito accordo tra 
«i suddetti Padri, i parenti e la Duchessa nel senso che quest’ultima 
« potesse rientrare nel possesso della casa e del giardino quando cid 
« credesse fare ». Ducissae neptis, e contra, satis clare negavit Ducis- 
sam praetensam reservationem fecisse, referens: « La testimone non 

« pud asserire se nell’animo della Duchessa vi fosse stata l’intenzione 
« di riprendere pit tardi i beni qualora avesse creduto cid fare, e questo 
« perché essa non dubitd affatto che potessero non essere osservate le 
« volute condizioni ». 

Quibus ex attestationibus, dum nullimode probatur Ducissam sibi 
reservasse facultatem revocandi, saltem ex parte, donationem, in suo 
robore remanent et confirmantur scripta documenta et attestationes, 
quibus non dubie evincitur donationi non fuisse adiectam limitationem 
ullam. Cum donatus fuerit non fundus sed pecunia unde fundus emptus 
est, limitatio seu reservatio concipienda ita esset ut Ducissa onus impo- 
suerit Fratribus Minoribus eidem cedendi, loco et vice pecuniae in 
pretium solutae, partem fundi aut integrum fundum, quoties ipsa id 
postulaverit. Hoc autem nullimode in probatis existere iam demonstra- 
tum est. 

Ducissae patronus ex alio capite contradicit Fratribus Minoribus, 
advertens donationem fundi, seu eius proprietatem, esse revocabilem, 
quia Ducissa intendit sua donatione augere provinciam Galliae eique 
tantum suos favores conferre, non aliis provinciis; quare, mutato rerum 
statu, corruit eius voluntas et ius habet in pristinum restituendi. Sed 
haec assertio certo facti fundamento non innititur, quia, quando facta 
est proprietatis inscriptio nomine Fratrum Minorum provinciae Galliae 
inscriptorum, hoc obtineri voluit, ac millies professa est Ducissa, et testes 
unanimi voce confirmant, nempe ne eius haeredes protestantes Fratres 
Minores a pacifica possessione fundi deturbarent. Praeterea advertere 
praestat fundum in contractu emptionis fuisse inscriptum religiosis 
viris quorum ne unus quidem Gallus erat. In libello dato P. Administro 
generali Ordinis, die 23 octobris 1903, ita fassa est Ducissa: « La pro- 
« prieta di Woodford che io ho data alla provincia francese per evitare 
« disturbi e spese che potevano sorgere alla mia morte, abbraccia la 
« chiesa, il convento, il giardino ... Non mi sono riservata alcun diritto 
« su nessuna parte della proprieta, non sognando la possibilita che quelli 
« ai quali io l’'aveva data, potessero essere cacciati ... Non mi pento dei 
« sacrifici fatti, non chiedo nulla per me; ma mi sento in dovere di pro- 
« testare, perché quello che io aveva donato sia tolto a quelli a cui io 
« avevo donato, allo stesso tempo che questi sono esiliati e cacciati dal 
« loro paese ». Ut patet ex hisce quaerelis nulla evincitur conditio appo- 
sita ab ipsa Ducissa ut fundus Woodfordiensis pertineret tantum pro- 
vinciae Galliae, sed erumpit foeminea sollicitudo de infortuniis quibus 
religiosi perculsi fuerant quos ipsa veneratione prosequabatur: in ipsis 
vero, absque ullo discrimine, integrum Ordinem Minorum sua devotione 

prosequebatur, nam ipsa narrat in eodem libello: « Allora i France- 
« scani inglesi avevano gid due case in Essex, ad Hartad e a Forest 
« Eate: io non lo sapevo, non conoscendo quella parte del paese, e mi 
« sorprese quando cid appresi ». Quare Ducissa nullum ponebat discri- 
men inter Religiosos Minores, sive ex Gallia sive ex Anglia oriundos, 
et in eisdem litteris enarrat: « Allora avevano a Woodford un numero 
« di probandi novizi, tutti inglesi, che ricevettero l’abito a Woodford ». 
Unde omnimode a Ducissae mente alienum fuit quodcumque propo- 
situm tendens ad subiiciendam limitibus aut conditionibus largitionem 
ab ea in Minores collatam; siquidem ipsa ne praevidere quidem poterat 
mutationes postea inductas, neque personarum habuit acceptationem 
cum aliorum exclusione, quia eos tantum cognovit et probavit quos 
ante veneratione, dein liberalitate sua, affecit. Quocirca, quia Ducissa 
tempore donationis penitus ignorabat distingui Fratres Minores in 
diversas provincias, nullimode vero praevideri poterat domus unius pro- 
vinciae in aliam transituras esse, prouti factum est Constitutione Feli- 
citate quadam, eruitur quod voluntas hodie manifestata a Ducissa est 
ea voluntas quae dicitur interpretativa, et haec iuxta effatum « non facit 
« actum conditionatum » (D’Annib., I, n. 130). 

Ceterum, dato etiam et non concesso, quod defectus haeredum 
catholicorum fuerit causa cur Ducissa inducta fuit ad faciendam dona- 
tionem Minoribus, videndum esset utrum talis defectus fuerit causa 
finalis donationis, an tantum impulsiva. Sed ex documentis superius 
allatis satis apparet causam finalem donationis fuisse pium desiderium 
Ducissae fundandi missionem catholicam; causam vero impulsivam 
fuisse defectum haeredum catholicorum. Iamvero per non adimpletam 
causam impulsivam non corruit dispositio, nec actus redditur nullus aut 
revocabilis; quod tenendum esset etiam in dubio utrum causa dispo- 
sitionis fuerit impulsiva an finalis (S. R. Rota, decis. 587, n. 6, part. I; 
decis. 349, n. 13; decis. 561, n. 65, part. IV, t. III, Recent.). 

Verum Ducissae exceptionem labili inniti fundamento eius patro- 
nus facile percepit, et inde eam vix summis digitis tractat; sed ad aliud 
confugit argumentum: sperans exinde suae clienti vindicare ius mutandi 
suam voluntatem; contendit enim pro lubito Ducissae fas esse suam 
voluntatem mutare, quia donatio habenda est mortis causa facta. Eo 
consilio hoc evincere conatur ut concludat integrum esse Ducissae 
donationem mutare, corrigere, revocare; hoc enim ius constat donanti 
cum donat causa mortis; et hoc indubitati iuris est, uti explicat De Luca, 
de donat., disc. XVI, n. 9. Sed frustra adlaborat advocatus, quia in 
themate desunt omnino elementa donationis mortis causa, quae, uti 

communi Doctorum sententia comprobatur, est donatio intuitu mortis 
et expresse cum eiusdem mentione facta (Reiff., de testam., § 3, n. 688) ; 
seu propter mortis suspicionem, uti habetur in Institut. Tustin. de dona- 
tionibus, § I (II, 7). 

In themate autem tantum distat donationem factam fuisse intuitu 
mortis, ut Ducissa mortis mentionem fecerit ad praecavendum periculum 
forte habendum in mortis occasione, seu ne haereditas perveniret ad 
acatholicos. Quare nullus timor, nulla mentio mortis habita est a Ducissa, 
quae gavisa est suis oculis videre suae donationis effectus, iisque obtentis, 
laetata est, et de morte cogitavit non ut donaret, sed ne donationi a se 
factae, post eius mortem aliquid contra suam voluntatem detraheretur. 
Inde effecit suam voluntatem mandari certae exequutioni ante suam 
mortem. Ceterum, uti statutum fuit 1. 32, de mort. caus. donat., « non vide- 
« tur perfecta donatio mortis causa, antequam mors insequatur ». Nam 
donatio non est irrevocabilis antequam acceptetur a donatario; acce- 
ptari autem non potest donec non est perfecta, et hoc non fit donec 
sequatur mors donantis (Reiff., l. c., n. 790), quare absolute non obstat, 
seu non est perfecta donatio, etsi aliqua ratione acceptetur a donatario, 
iuxta |. 2, eod. tit. Esse etiam speciem donationis mortis causa constat, 
etsi quis ita donat ut statim fiat accipienti, quia nihilominus quippe non 
absolute perfecta, est revocabilis. In casu nostro autem donatio plene 
perfecta est ante donantis mortem. 

Supremum superest ut examinemus argumentum Actricis, nempe 
Fratres Minores non posse possidere quod iure non detinent: ipsis autem 
vetitam esse nedum rerum proprietatem, sed earundem usum facti, qua- 
tenus hic superexcedat necessitatem familiae religiosae pro victu quoti- 
diano et habitatione, quaamobrem sunt capaces retinendi, possidendi ea 
quibus veluti familiari et quotidiano usu fruuntur, veluti habitatione, 
ecclesia, horto seu vinea conventui adnexa (Mostazo, De causis piis, 
IV, 2, § 48). Ad rem nostram parum interest utrum de hoc fundo, horto 
et vinea unde resultat fundus extructus, pro religiosorum habitatione 
proprietas resideat penes S. Sedem et nudus usus reservetur religiosis. 
Atqui in themate hoc advertendum est, fundum Woodfordiensem certo 
non excedere capacitatem seu mensurium illius rei immobilis quam pos- 
sidere valent hi religiosi in usum facti. Nam si fundus qui conventum 
et ecclesiam circumstat, est satis latus ut religiosi quaamdam eius partem 
in locationem concesserint Ducissae, hoc duplicem secumfert limita- 
tionem et explicationem. Nam locatio seu concessio, etsi incommodum 
inferat religiosis, tamen nullimode negari poterat Ducissae utpote muni- 
ficentissimae donatrici et fundatrici. 

Altera adest ratio limitationis quae se refert ad futurum tempus. 
Siquidem hodie ecclesia fruitur iuribus parochialibus et spes firma 
affulget fideles in dies fore numerosiores. Hoc autem obtineri nullimode 
poterit, nisi scholae parochiales augeantur eisdemque adnectantur alia 
subsidia quae hodierna iuvenum institutio postulat, veluti palestrae pro 
ludis gymnicis et alia huiusmodi. Quocirca, cum religiosi hodie operam 
dent muneribus quoque parochialibus, ipsis opus est habere nedum eccle- 
siam et conventualem domum, sed etiam scholas et alia adnexa, uti adver- 
tebamus, quae certe continentur in illa possessione, seu facti legitimo usu, 
unde mensuratur capacitas Fratrum Minorum ad res quoque immobiles 
penes se possidendas, qua posita legitima possessione, earumdem rerum 
nuda proprietas residet apud S. Sedem. 

Hisce igitur consideratis et sedulo perpensis, Christi Nomine invo- 
cato, pro tribunali sedentes et solum Deum prae oculis habentes, Nos, 
Auditores de turno, dicimus, declaramus et sententiamus, proprietatem 
fundi, vulgo Woodford de quo agitur, una cum omnibus pertinentiis ac 
domus necnon horti vulgo the Oaks, exclusive competere Ordini Fratrum 
Minorum sancti Francisci in casu; seu, proposito dubio respondemus 
Affirmative: expensas autem volumus et decernimus haberi compen- 
satas. 

Ita pronunciamus, mandantes Ordinariis locorum et ministris Tri- 
bunalium ad quos spectat, ut exequutioni mandent hanc nostram defi- 
nitivam sententiam, et adversus reluctantes procedant ad normam 
ss. Canonum, et praesertim sess. XXV, c. 3, Cone. Trid., iis adhibitis 
exequutivis et coércitivis mediis, quae magis efficacia et opportuna pro 
rerum adiunctis iudicaverint. 

Romae, in sede Tribunalis S. R. Rotae, die 30 aprilis 1912. 


M. Lega, Decanus, Ponens. 
A. Perathoner. 
Ios. Alberti. 


T. Tani, Notarius. 

Il. 
Citatio Edictalis. 
PARISIEN. 


NULLITATIS MATRIMONII (DUPRE-SCAPARONE). 


Cum ex actibus processus in curia Parisiensi peracti constet domi- 
nam Nemeam Scaparone, hac in causa conventam, reperiri non posse, 
per praesens edictum eamdem citamus ad comparendum sive per se 
sive per procuratorem legitime constitutum in sede Tribunalis S. R. Rotae, 
die 4 novembris 1912 hora undecima, ad videndum subscribi infrascri- 
ptum dubium, nec non destinari diem qua habebitur turnus rotalis pro 
definitione causae. Dubium: An constet de matrimonii nullitate in casu? 

Ordinarii locorum et fideles quicumque notitiam habentes de domi- 
cilio aut commorationis loco dominae praefatae curare debent, si et 
quatenus fieri possit, ut de edictali citatione moneatur. 

Romae, die 30 iulii 1912. 


Antonius Perathoner, Ponens. 


L. S. 
Ioannes Ladelci, Notarius S. R. Rotae. 


Traduction. 


TRIBUNAL DE LA SACREE ROTE ROMAINE. 
Citation par Edit. 
PARISIEN. - pe 

Puisqu’il conste des actes du procés qui a été fait dans la Curie 
de Paris, que madame Nemée Scaparone, défenderesse en cette cause, 
ne peut étre trouvée, Nous citons par le présent édit la méme défen- 
deresse 4 comparaitre, par propre personne ou par procureur légitime- 
ment constitué, au siége du Tribunal de la S. Rote Romaine, le 4 no- 
vembre 1912 a 11 heures du matin, pour voir souscrire le doute ci-dessous 
rapporté, et fixer le jour de la proposition de la cause devant la Rote. 
Doute: La nullité du mariage résulte-t-elle prouvée ? 

Les Ordinaires des lieux et les fidéles ayant connaissance du domi- 
cile ou du lieu de la résidence de la dite défenderesse doivent, dans la 
mesure du possible, l’avertir de la présente citation. 

Rome, le 30 juillet 1912. 


Antoine Perathoner, Ponens. 


L. S. 
Jean Ladelci, Notaire de la S. R. Rote. 

DIARIUM ROMANAE CURIAE 


SACRA CONGREGAZIONE DEI RITI. 
CONGREGAZIONE ANTIPREPARATORIA. 


Il giorno 30 luglio 1912, presso I’ Emo e Rho signor Cardinale Seba- 
stiano Martinelli, Prefetto della S. Congregazione dei Riti, Ponente della Causa 
di beatificazione e canonizzazione del Ven. Cesare Franciotti, sacerdote professo 
dei Chierici Regolari della Madre di Dio, fu tenuta la Congregazione dei sacri 
Riti Antipreparatoria, nella quale dai Rmi Prelati e dai Consultori teologi 
fu discusso il dubbio sopra l’eroismo delle virti esercitate dal medesimo 
Ven. Servo di Dio. 


CONGREGAZIONE ORDINARIA. 


[l giorno 13 agosto 1912, nel Palazzo apostolico Vaticano, fu tenuta la 
Congregazione Ordinaria dei sacri Riti, nella quale al giudizio degli Emi 
e Ri signori Cardinali, componenti la medesima, fu sottoposta la seguente 
materia: 

Introduzione della Causa di Beatificazione o dichiarazione di Martirio 
dei Servi di Dio Carlo Luanga, Mattia Murumba e Compagni vulgo de Uganda, 
uccisi, come si asserisce, in odio alla fede. 


SEGRETERIA DI STATO. 


NOMINE. 


Con Brevi apostolici il Santo Padre si é degnato di nominare: 


Assistente al Soglio Pontificio: 


8 Agosto 1912. — Mons. Giovanni Dunne, Vescovo di Wilcannia. 


Protonotario Apostolico ad instar participantium : 
3 Agosto 1912. — 11 Rho Mons. Domenico Pasi, della diocesi di Faenza. 


Prelati Domestici di S. S.: 


27 Luglio 1911. — ll Rev. Felice Peagno, Arciprete di Busalla, nella 
diocesi di Genova. 
5 Agosto 1912. — Il Rev. Francesco Pichler, Prevosto del Capitolo cat- 
tedrale della diocesi di Passavia. 
— Il Rev. Ludovico Enrico Krick, Canonico della Cattedrale di Passavia. 

Con Biglietti della Segreteria di Stato, il Santo Padre si é degnato di 
nominare : 


Cameriere Segreto soprannumerario di S. S.: 


13 Luglio 1912. — Mons. Giuseppe Mariani, della diocesi di Volterra. 


Cameriere donore di S. S. in abito paonazzo: 


13 Luglio 1912. — Mons. Gaetano Coli, della diocesi di Volterra. 


ONORIFICENZE. 


Con Brevi apostolici il Santo Padre si é degnato di conferire le seguenti 
onorificenze: 


La Commenda con placca dell’Ordine di S. Gregorio Magno, classe civile: 


4 Agosto 1912. — Al Sig. Don Francesco dei Marchesi Serlupi, di Roma, 
Cavallerizzo Maggiore di S. S. 


Ia Commenda dell’Ordine di S. Gregorio Magno, classe militare: 


2 Agosto 1912. — Al Sig. Conte Raffaele Belli-Leonardi, di Pesaro. 
7 Agosto. — Al Sig. Marchese Gievanni Pellegrini-Quarantotti, Cadetto 
Aiutante del Corpo delle Guardie Nobili pontificie. 


Il Cavalierato dell’Ordine di S. Gregorio Magno, classe civile: 


26 Luglio 1912. — Al Sig. Armando Richard, dell’archidiocesi di Rennes. 
7 Agosto. — Al Sig. Francesco Saverio Costantini, di Roma. 


. Il Cavalierato dell’ Ordine di S. Silvestro Papa: 


4 Agosto 1912. — Al Sig. Vincenzo Crisanti, di Roma, Sotto-Tenente 
nel Corpo della Gendarmeria pontificia e Direttore del concerto del Corpo 


medesimo. 


NECROLOGIO. 


8 Luglio 1912. — Mons. Francesco Belleville, Vescovo titolare di Amiso, 
Vicario apostolico del Tonchino meridionale. 

31 Luglio. — L’Emo Sig. Cardinale Antonio Uberto Fischer, Arcivescovo 
di Colonia. 

6 Agosto. — Mons. Patrizio Ludden, Vescovo di Syracuse (Stati Uniti 
d’ America). 

13 Agosto. — Mons. Gioacchino Cantagalli, Vescovo di Faenza. 

16 Agosto. — Mons. Pio Alberto del Corona, Arcivescovo titolare di 


Sardica. 

S. CONGREGATIO RITUUM. 


I. Tudertina. - Reductionis festorum. - 17 iwnii 1912. , 
II. Piscien. - Reditus ad kalendarium universalis Ecclesiae. - 2 augusti 
1912 . 
III. Instructio seu responsum sacrae Rihis 
Ordinariis vel Superioribus Ordinum seu Sodalitatum postulan- 
tibus kalendarii proprii reformationem, vel expunctionem festo- 
rum aut reductionem ritus. - 25 iulit 1912 . ° 
IV. Decretum circa modulandas monosyllabas vel hebraicas voces in Lectio- 
nibus, versiculis et psalmis. - 8 iulit 1912 . 


SACRA ROMANA ROTA. 


I. Westmonasterien. - Proprietatis. - 30 aprilis 1912 . ; 
II. Citatio edictalis Parisien. - Nullitatis matrimonii Gentine. - 


30 tultt 1912. 


DIARIUM ROMANAE CURIAE 


I. §S. Congregazione dei Riti. Congregazione antiprep. e ordinaria 


II. Segreteria di Stato. Nomine, Onorificenze . 

